অনেক সময় শোনা যায়, কোন মহিলা পাকস্থলীর ব্যাথা নিয়ে হাসপাতালে গেছেন, কিন্তু ফিরেছেন কোলে সন্তান নিয়ে । এরকম ঘটনা সত্যিই অস্বাভাবিক মনে হয় । কিভাবে একজন মহিলা বুঝবেন না যে তিনি গর্ভবতী ? অবশ্য চিকিৎসাশাস্ত্রে এর একটি যুক্তিসংগত ব্যাখ্যা রয়েছে । এই ধরনের প্রেগনেন্সি কে ‘ক্রিপটিক প্রেগনেন্সি’ বলা হয় । এই ধরনের ঘটনায় সাধারণত, কোন মহিলা ২০ সপ্তাহের আগে বুঝতে পারেন না যে তিনি গর্ভবতী ।